title: SLB Skol-Veur
text: SLB Skol-Veur a zo rann studierien Sindikad Labourerien Breizh. Kavet e vezont e skolioù-meur Breizh, dreist-holl e Skol-veur Roazhon 2, e lec'h m'o deus dilennidi. Ur pouez bras o deus bet da goulz ar stourmoù a-enep d'ar CPE. Gaël Roblin a 'zo e touesk pennoù ar c'hweluniad e Roazhon 2. Ideologiezh ar c'hweluniad a liamm ar vroadelouriezh vreizhat ouzh mennozioù an tu-kleiz.
  
  Disoc'hoù en dilennadegoù: 
  
  -Em ginnig a ra an SLB Skol-Veur e penn kentañ ar vloavezh skol 2005-2006 e Roazhon 2 ha paket gantañ 7% eus ar mouezhioù. 3 dileuriad SLB Skol-Veur a zo neuze e Roazhon 2.
  
  -An 13 a viz Meurzh 2007 em ginnig an SLB Skol-Veur evit ar wech kentañ da dilennadegoù ar C'h/Crous e Breizh (e Breizh nemet 1, rak nemañ ket al Liger Atlantel er C'hrous Breizh, evit poent...).
  
  Evit departamantoù Aodoù-an-Arvor / Ill-ha-Gwilun, an SLB en deus dastummet 9.17% eus ar mouezhioù (da skouer: 16.2% e Roazhon 2 , 28.1% e IUT Lannuon)
  
  Evit departamantoù Penn-ar-Bed / Morbihan 6.25% eus ar mouezhioù (da skouer: 23.5% e Lise ar Groaz-Ruz e Brest).
  
  Palioù ar stourm kaset da benn gant an SLB Skol-Veur: 
  
  Evit al lojeiz e stourmo ganeoc'h SLB :
  
  - Evit ma vefe savet muioc'h a lojamantoù skol-veur (cité U) hag e vefe renevezet ar re gozh,
  
  - Evit ma vefe roet al locapass d'an holl,
  
  - Evit ma vefe stanket ar feurmoù,
  
  - Evit ma vefe kresket an APL.
  
  Evit ar yalc'hadoù :
  
  - Evit ma vefent kresket dre vras,
  
  - Evit ma vefe diskennet ar skeul evit gallet tapout anezhe,
  
  - Evit ma vefe roet ar yalc'hadoù e-pad 12 miz ha n'eo ket e-pad 9 miz, ha jedet anezhe hervez an diskleriadur bet graet d'an tailhoù ar bloavezh a-raok .
  
  Evit an treuzdougen :
  
  - Evit ma vefe roet da bep lisead ha pep studier, gant ma vo kinniget gante o c'hartenn studi, un distaol evit ar c'hirri boutin hag an trenioù TER etre 50% ha 75% deus ar priz normal. SLB Skol-veur ‘zo bet ar sindikad nemetañ o kabaliñ war ar poent-mañ.
  
  Evit buhez sevenadurel ar studierien:
  
  - Evit ma vefe ur vuhez sevenadurel tost eus an holl, digor war ar bed (trawalc'h eus an distaolioù evit mont d'an opera e Roazhon !),
  
  - Evit ma vefe tu d'an holl deskiñ sevenadur Breizh, goulennomp e vefe krouet ur “chekenn sevenadur” a-benn mont da zeskiñ Brezhoneg,
  
  - Stourmomp evit ma vefe Brezhoneg war wel e pep lec'h e skolioù-meur ar vro (pretier, annezoù, lec'h studi...) hag evit ma vefe tu d'ober e studioù penn da benn e Brezhoneg.
  
  Evit ar pretier :
  
  - Ret eo d'ar pretier zo er skolioù-meur hag e skolioù ar vro implij ar pezh zo produet er vro ha ledannat ar c'hinnig a voed disheñvel evit ar re a gar (bio, ...).
  
  Evit ar studierien Estren :
  
  - Pep studier ne vern peseurt keodedelezh a vefe gantañ pe ganti a dle kaout ar gwir da studial er vro en un doare dereat, da labourat, da dapout ar yalc'hadoù hag al lojeiz evel ar studierien deus Breizh.
  
  Evit an demokratelezh e Breizh hag er c'h/CROUS :
  
  - Evit ma vefe ar c'hCROUS tostoc'h eus an dud ha demokrateloc'h evit m'emañ bremañ, lakaomp er maez ar 6 den anvet gant ar prefed (anvet en gant Pariz !), ha stourmomp evit ma vefe adstaget al Lliger-Atlantel eus ar peurrest eus Breizh, e bed an deskadurezh uhel ivez...
  
  Liammoù diavaez
  SLB Skol-Veur
  
  Sindikalouriezh
  Broadelouriezh
  Emsav Breizh